Adelard z Bathu

Adelard z Bathu (* okolo 1090, Bath pri Bristole – † po 1160) bol anglický filozof a matematik. Predstaviteľ scholastiky, prostredníctvom ktorého sa škola v Chartres zoznámila s arabskou matematikou, geometriou a astronómiou. Vďaka nemu (i Konštantínovi Africkému) sa veľa pozornosti v Chartres venovalo Lucretiovi a Demokritovej atomistike. Adelard rozlíšil filozofiu ako vedu o svete (filokozmiu) a filozofiu ako vedu pestovanú na pôde humanistických disciplín (filozofiu): toto malo pre školu v Chartres ďalekosiahle teoretické i metodologické dôsledky.

Precestoval Francúzsko, Blízky východ i Sicíliu. Pôsobil v Tolede, kde prekladal diela významných arabských astronómov a matematikov do latinčiny. Udržiaval blízke vzťahy s anglickým kráľovským dvorom.

Dielo 
 De eodem et diverso
 Regulae abaci

Pozri aj 
 scholastika
 raná scholastika

Zdroje 

 
 

Narodenia v 1090
Úmrtia v 1160
Anglickí filozofi
Anglickí matematici
Scholastickí filozofi
Filozofi 12. storočia
Stredovekí astronómovia